ওয়েস্টার্ন স্টাইলে - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« এবির নতুন পোশাক
কে ক্র্যাফটে শীত উৎসব »
ওয়েস্টার্ন স্টাইলে
Jul 13, 2009 | স্টোরস | 0 comments
ঢাকাতে এখন পর্যন্ত ইয়েলোর শো-রুম আছে ৮টি। এর প্রতিটিতেই পাওয়া যাবে বিভিন্ন ডিজাইনের ওয়েস্টার্ন আউটফিট। ছেলে মেয়ে সবার জন্যই এখানে ফ্যাশনেবল পোশাক মিলবে। ছেলেদের জন্য পাওয়া যাবে শার্ট, টি-শার্ট, ফতুয়া, পাঞ্জাবি ছাড়াও নানান পোশাক। আর মেয়েদের জন্য আছে বেশ কিছু ওয়েস্টার্ন স্টাইলের আউটফিট। বাংলাদেশের সেরা এক্সপোর্ট কোয়ালিটি পোশাক উৎপাদনকারী প্রতিষ্ঠান বেক্সিমকো’র অঙ্গ প্রতিষ্ঠান ইয়েলো ইতোমধ্যে তরুণদের মাঝে ব্যাপক জনপ্রিয়তা লাভ করেছে। আর তাই এ সপ্তাহে আমাদের স্টাইল শপ হয়েছে ইয়েলো।
অনেকগুলোর শাখার সাথে সাথে সম্প্রতি বেইলি রোডেও ইয়েলোর শাখার উদ্বোধন হয়েছে। দোকানের প্রবেশমুখেই আছে ইয়েলোর বিশাল ব্যানার যেখানে ইয়েলোর চলতি সময়ের বিভিন্ন অফার আর ডিসকাউন্টের তথ্য দেয়া থাকে। ঢোকার মুখেই মেয়েদের স্টাইল জোন। এখানে মেয়েদের বেশকিছু ভিন্ন ধাঁচের পোশাক পাওয়া যাবে। ইয়েলোর সবগুলো মেয়েদের পোশাকই পুরোপুরি ওয়েস্টার্ন স্টাইলের। এখানে মেয়েদের যত পোশাক পাওয়া যায় তার সবগুলোই বেক্সিমকোর তত্ত্বাবধানে এক্সপোর্ট কোয়ালিটির তৈরি। আর তাই সবগুলো পোশাকেরই গুণগত মান খুব নিখুঁতভাবে নিয়ন্ত্রিত। মেয়েদের পোশাক আয়োজনে ইয়েলোতে পাওয়া যাবে শর্ট কামিজ, টপস, লং টপস, টিশার্ট আর জিন্স্‌। এছাড়া পাওয়া যাবে মেয়েদের নান্দনিক স্কার্ট। ইয়েলোতে ছেলের পোশাক আয়োজনটা অন্য শাখাগুলোর তুলনায় বেইলিরোড শাখাতে একটু বড়। এখানে ছেলেদের
পোশাকগুলো ভিন্ন ভিন্ন বিভাগে ভাগ করা। পাওয়া যাবে ছেলেদের জিন্স। সবগুলো জিন্সই প্রায় অরিজিনাল ডেনিম কাপড় থেকে তৈরি। পাওয়া যাবে ছেলেদের নরমাল টিশার্ট, পলো টিশার্ট, সেমি ফরমাল শার্ট। বেশকিছু ভিন্ন স্টাইলের প্যান্ট মিলবে এখানে। এছাড়া ইয়েলোর পাঞ্জাবিও তরুণদের মাঝে খুব জনপ্রিয়। এক্সেসরিজের মধ্যে ইয়েলোতে পাওয়া যাবে বেশকিছু ফরমাল টাই। এসব টাই মুলত তরুণ এক্সিকিউটিভদের লক্ষ্য করেই তৈরি করা। আর পাওয়া যাবে লেদার বেল্ট। জিন্স কিংবা সেমি ফরমাল প্যান্টের সাথে মানানসই এসব বেল্ট নজর কাড়বে যে কারোর। পাওয়া যাবে বেশ কিছু জুতোও।
স্বকীয় পোশাক তৈরিতে বরাবরই খুব নামকরা অবস্থানে আছে ইয়েলো। তরুণদের কাছে ইয়েলো বরাবরই প্রিয়। খুবে বেশি পোশাক আয়োজন না থাকলেও যারা ওয়েস্টার্ন আউটফিটে অভ্যস্ত তাদের জন্য ইয়েলো চমৎকার একটি জায়গা। ইয়েলোতে প্রতি নিয়তই নিত্যনতুন পোশাক আসে। তবে এসব পোশাক পরিমাণে কম হওয়াতে অনেক সময়ই পুরাতন পোশাক খুঁজে পাওয়া যায় না। আর তাই ইয়েলোতে কেনাকাটা করতে উত্তম উপায় হলো যখন-তখন ইয়েলোতে ঢুঁ মারা আর ফোন করে আপনার পছন্দের কালেকশন সম্পর্কে জেনে নিয়ে তারপর শপিং-এ যাওয়া। ইয়েলোর ঠিকানাগুলো হলো: বসুন্ধরা সিটি শপিং কমপ্লেক্স, লেভেল ১, ব্লক এ, দোকান ৫৬-৫৭, ৬৭-৬৮, ফোন: ৯১১১৪৪০১(এক্সটেনশন ১০১০৫৭)। পিঙ্কসিটি শপিং কমপ্লেক্স, বাড়ি ১৫, সড়ক ১০৩, গুলশান এভিনিউ, গুলশান- ২। উত্তরা সেক্টর ৭, বাড়ি ৩, সড়ক-সোনারগাও জনপথ, ফোন: ০৬৬৬২৬২৮৬১৯। মগবাজার, ৭০ বড় মগবাজার, আউটার সার্কুলার রোড। ধানমন্ডি, বাড়ি ১৭, সড়ক ২, ধানমন্ডি, ফোন: ৮৬১৮২২০ (এক্সটেনশন-১০১৭)। ওয়ারি, বাড়ি ১৭/এ, র‌্যাঙ্কিং স্ট্রিট, ওয়ারি। আর বেইলি রোড শাখা হলো বাড়ি ৯, দোকান নং ২৪, নাভানা বেইলি স্টার।
সূত্র: দৈনিক ইত্তেফাক, জুলাই ১৪, ২০০৯
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla